text: Sydjylland mister SF-formandsposten
  13 oktober 2012 kl. 11.59
  Villy Søvndal fra Kolding er nu forhenværende partiformand for SF.
  Det blev fynboen Annette Vilhelmsen, der afløser Villy Søvndal, efter en overbevisende sejr i formandsvalget over Astrid Krag, der er vokset op i Tørring.[size=2]
  [/size]
  Annette Vilhelmsen blev valgt med 66 procent af stemmerne. Inden formandsopgøret var hun ret ukendt uden for SF.
  Hun er ny på tinge, men har samlet overraskende meget støtte.
  Sundhedsminister Astrid Krag, som ellers var favorit fra start, måtte nøjes med 34 procent af stemmerne.
  Alle pile pegede nemlig på den 29-årig Krag fra den afgående formand Villy Søvndals inderkreds, indtil den 23-årig år ældre erhvervsordfører Annette Vilhelmsen meldte sig som kandidat ni dage efter Søvndals exit.
  Den indtil da forholdsvis ukendte folketingsdebutant kom hurtigt i ilden og har gennem formandskampen samlet overbevisende støtte i SF's bagland, som har været frustreret over partiets topstyring.
  
  Søvndal siger farvel med rank ryg
  SF skal i langt højere grad stå op for sine sejre, siger SF's afgående formand, Villy Søvndal, ved konventet i Det Kongelige Bibliotek, hvor partiet netop har offentliggjort, at han afløses af Annette Vilhelmsen.
  - Har det ikke været en stejl indlæringskurve? Jo, erkender Villy Søvndal om SF's første svære år i regering.
  Da han blev formand i 2005, gik han op i at få fornyelse, foryngelse og fremgang for at sikre SF sin første plads i regering, siger han.
  - Nu giver jeg faklen videre til SF's nye formand, som er valgt på demokratisk vis, siger Villy Søvndal ifølge Ritzau.
  